Pēteris Zvagulis

Pēteris Zvagulis ( — ) bija latviešu pedagogs un politiķis. Bijis Latvijas Satversmes sapulces deputāts, Latgales Zemnieku partijas pārstāvis.

 Biogrāfija 
Pēteris Zvagulis piedzima  (pēc vecā stila — ) Planicas pagasta zemnieku Kaspara Zvaguļa un Trīnes dzimušas Zvejnieces ģimenē.Kuldīgas katoļu draudzes kristīto reģistrs. - 1886.g. - Nr.3. Zvagulis mācījās Kuldīgas Romas katoļu baznīcas skolā, 2-klasīgajā ministrijas skolā, pēc tam — Baltijas skolotāju seminārā, kuru pabeidza 1906. gadā.

Darba gaitas uzsāka Kuldīgas Romas katoļu baznīcas skolā, kuru pats pirms vairākiem gadiem pabeidza. 1907. gadā pārcēlās uz Alsungas divklasīgo ministrijas skolu. Iesaistījās sabiedriskajā dzīvē, dibināja vietējo izglītības biedrību, kas radīja bibliotēku, rīkoja teātra izrādes un koncertus. Vēlāk dibināja Alsungas krājaizdevu sabiedrību. Zvagulis spēlēja ērģeles vietējā katoļu draudzē. 1912. gadā kļuva par Alsungas skolas pārzini. 1914. gadā, sākoties Pirmajam pasaules karam, iesaukts Krievijas armijā. Lielāko daļu kara pavadīja Latgalē. Pēc kara nevarēja atgriezties Kurzemē, tāpēc uzsāka dzīvi Varakļānos.

1920. gadā ievēlēts Latvijas Satversmes sapulcē no Latgales Zemnieku partijas saraksta. Amatā bija līdz 1922. gadam. Vairākus gadus strādājis Rīgas 37. pamatskolā par skolas pārzini. 1938. gadā apbalvots ar V šķiras Triju Zvaigžņu ordeni.Baltijas skolotāju seminārs:1870-1919. (1940)  - 411.lpp.

Otrā pasaules kara laikā devās trimdā, pārcēlās uz Kanādu. Gājis bojā ceļu satiksmes negadījumā  Landonā, Ontario provincē, Kanādā. Apbedīts Landonas Sv. Pētera kapos .

 Atsauces 

Kategorija:1886. gadā dzimušie
Kategorija:1957. gadā mirušie
Kategorija:Ceļa negadījumos bojā gājušie
Kategorija:Kuldīgas novadā dzimušie
Kategorija:Latvijas pedagogi
Kategorija:Satversmes sapulces deputāti
Kategorija:Triju Zvaigžņu ordeņa kavalieri
Kategorija:Trimdas latvieši